એસપી પ્રેમસુખ ડેલુએ ત્રણ દિવસ અગાઉ બાબુભાઈ વાણીયાની પુછપરછ હાથ ધરી હતી, અને એક ટ્રકચાલક પાસેથી કાયદેસરના થતી દંડની રકમ ઉપરાંત વધારાની ઉઘરાવેલી રકમ પરત અપાવી હતી, તેથી એએસપીની શંકા વધારે પ્રબળ થતાં તેમણે ઓવરલોડ ટ્રકના ચાલકો પાસેથી થતાં ઉઘરાણાં બાબતે વધારે તપાસ હાથ ધરીને વોચ ગોઠવી હતી જેમાં આજરોજ બપોરના સમયે એક ફોલ્ડર કે ગત રાત્રે એક ટ્રક ચાલક પાસેથી ઉઘરાણું કરી ચુક્યો હતો તે રંગેહાથે ટ્રકચાલકને ૩૦૦ રૂપિયા પરત આપતાં ઝડપાઈ ગયો હતો, આ ઉપરાંત આ પ્રકરણમાં કેટલાક આરટીઓ ઈન્સ્પેક્ટરોની પણ ભૂમિકા શંકાસ્પદ અથવા સંડોવણી હોવાની સંભાવનાના કારણે તેમને પણ પોલીસ મથકે બોલાવીને પુછપરછ હાથ ધરવામાં આવી હતી.